CELEX: 32011R1020
Language: et
Date: 2011-10-14 00:00:00
Title: Komisjoni rakendusmäärus (EL) nr 1020/2011, 14. oktoober 2011 , millega muudetakse rakendusmäärust (EL) nr 543/2011 seoses nektariinide ja virsikute turult kõrvaldamise toetuse maksimumsummadega

15.10.2011   
            
            
               ET
            
            
               Euroopa Liidu Teataja
            
            
               L 270/14
            
         KOMISJONI RAKENDUSMÄÄRUS (EL) nr 1020/2011,
   14. oktoober 2011,
   millega muudetakse rakendusmäärust (EL) nr 543/2011 seoses nektariinide ja virsikute turult kõrvaldamise toetuse maksimumsummadega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 103h koostoimes artikliga 4,
   ning arvestades järgmist:
   
               (1)
            
            
               Määruses (EÜ) nr 1234/2007 ja komisjoni 7. juuni 2011. aasta rakendusmääruses (EL) nr 543/2011 (millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga) (2) on sätestatud riskide juhtimise ja vältimise meetmete kohaldamise eeskirjad seoses puu- ja köögiviljadega, mille tootmist on väga keeruline prognoosida.
            
         
               (2)
            
            
               Turul võib tekkida puu- ja köögiviljade ülejääk ning see võib turgu oluliselt häirida. Sel juhul võivad riskide juhtimise ja vältimise meetmed hõlmata turult kõrvaldamist vastavalt määruse (EÜ) nr 1234/2007 artikli 103c lõike 2 punktile a ja rakendusmääruse (EL) nr 543/2011 artiklile 75, et stabiliseerida tootjahindu.
            
         
               (3)
            
            
               Vastavalt rakendusmääruse (EL) nr 543/2011 artikli 79 lõikele 1 on kõnealuse määruse XI lisas sätestatud turult kõrvaldamise toetuse maksimumsummad nimetatud lisas osutatud toodete jaoks. Kõnealused summad tuleb kindlaks määrata, et turult kõrvaldamisest ei saaks toodete jaoks nende turuleviimise asemel püsiv alternatiivne väljund, ning samal ajal tuleb tagada, et turult kõrvaldamine jääks riskide juhtimise ja vältimise tõhusaks vahendiks.
            
         
               (4)
            
            
               Võttes arvesse virsiku- ja nektariiniturul valitsevat olukorda ning selleks, et leevendada sel suvel aset leidnud ootamatu hinnalanguse mõju, tuleks kohandada virsikute ja nektariinide turult kõrvaldamise toetuse maksimumsummasid.
            
         
               (5)
            
            
               Seepärast tuleks rakendusmäärust (EL) nr 543/2011 vastavalt muuta.
            
         
               (6)
            
            
               Uusi toetussummasid oleks asjakohane kohaldada alates 19. juulist 2011, st kuupäevast, mille paiku ilmnes virsikute ja nektariinide hinna oluline langus. Seepärast peaks käesolev määrus jõustuma selle avaldamise päeval.
            
         
               (7)
            
            
               Põllumajandusturgude ühise korralduse komitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 543/2011 XI lisa asendatakse käesoleva määruse lisa tekstiga.
   Artikkel 2
   Käesolev määrus jõustub Euroopa Liidu Teatajas avaldamise päeval.
   Määrust kohaldatakse alates 19. juulist 2011.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. oktoober 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 157, 15.6.2011, lk 1.
   
      LISA
      
         
            „XI LISA
            
               Artikli 79 lõikes 1 osutatud turult kõrvaldamise toetuse maksimumsummad
            
            
                        (eurot/100 kg)
                     
                  
                        Toode
                     
                     
                        Maksimumtoetus
                     
                  
                        Lillkapsad
                     
                     
                        10,52
                     
                  
                        Tomatid
                     
                     
                        7,25
                     
                  
                        Õunad
                     
                     
                        13,22
                     
                  
                        Viinamarjad
                     
                     
                        12,03
                     
                  
                        Aprikoosid
                     
                     
                        21,26
                     
                  
                        Nektariinid
                     
                     
                        26,90
                     
                  
                        Virsikud
                     
                     
                        26,90
                     
                  
                        Pirnid
                     
                     
                        12,59
                     
                  
                        Baklažaanid
                     
                     
                        5,96
                     
                  
                        Melonid
                     
                     
                        6,00
                     
                  
                        Arbuusid
                     
                     
                        6,00
                     
                  
                        Apelsinid
                     
                     
                        21,00
                     
                  
                        Mandariinid
                     
                     
                        19,50
                     
                  
                        Klementiinid
                     
                     
                        19,50
                     
                  
                        Satsumad
                     
                     
                        19,50
                     
                  
                        Sidrunid
                     
                     
                        19,50”